**Ministru kabineta noteikumu projekta**

**„Rēzeknes tehnikuma maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Rēzeknes tehnikuma maksas pakalpojumu cenrādis” (turpmāk – projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi. Saskaņā ar Izglītības likuma 59.panta ceturtās daļas 2.punktu izglītības iestādes var saņemt papildu finanšu līdzekļus, sniedzot maksas pakalpojumus iestādes nolikumā noteiktajos gadījumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rēzeknes tehnikums (turpmāk – tehnikums) sniedz maksas pakalpojumus, piemērojot Ministru kabineta 2013.gada 10.decembra noteikumus Nr.1438 „Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādis izglītojamiem, kuri mācās no valsts budžeta finansētajās izglītības programmās” (turpmāk – noteikumi Nr.1438). Noteikumos Nr.1438 ir noteikts izcenojums tikai septiņiem pakalpojumu veidiem, bet skola sniedz arī citus maksas pakalpojumus, kas nav norādīti noteikumos Nr.1438. Problēmas rada ne tikai Noteikumos Nr.1438 noteiktais maksas pakalpojumu klāsts, bet arī maksas pakalpojumu izcenojumu neatbilstība faktiskajām pakalpojumu izmaksām, jo maksas pakalpojumu izcenojumi tika aprēķināti, balstoties uz 2005.gada darba algas, elektroenerģijas, siltuma u.c. izmaksām, kas, salīdzinot ar 2014.gada izmaksām, bija daudz zemākas.Projekta pielikumā minēti arī pakalpojumi (autoservisa, graudu malšana, traktoru, u.c.), kas saistīti ar izglītības programmu īstenošanai izmantojamo tehniku. Tehnikums līdztekus mācībām izmanto esošās iekārtas maksas pakalpojumu sniegšanai. Tehnikumam ir zeme, ko jāapstrādā, jākopj, lai saņemtu Lauku atbalsta dienesta maksājumus, un tehnikums netiktu sodīts par zemes nekopšanu. Nepieciešamā lauksaimniecības tehnika tiek izmantota maksas pakalpojumiem, lai varētu to atjaunot, jo pamatlīdzekļu iegāde ir atkarīga no tehnikuma pašu ieņēmumu apjoma. Lai mācītu audzēkņus ievērot augu seku, nedaudz tiek sēti arī graudaugi, bet skolas īpašumā esošā graudu apstrādes iekārtas tiek izmantotas ieņēmumu gūšanai.Ņemot vērā minēto un to, ka ir nepieciešamība pēc jauniem maksas pakalpojumu veidiem, kuru izcenojumi profesionālās izglītības iestādēm bija atšķirīgi, katra profesionālās izglītības iestāde ir izstrādājusi savus maksas pakalpojumu cenrāžus arī citiem maksas pakalpojumu veidiem. Noteikumu projekts nosaka tehnikuma sniegto maksas pakalpojumu veidus un to izcenojumus. Noteikumu projektā ir noteikts izcenojums maksas pakalpojumiem, kas nosaukti noteikumu projekta pielikumā. Anotācijas pielikumā sniegts pakalpojumu izmaksu aprēķins.Noteikumu projekts pilnībā atrisinās anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | Izglītības un zinātnes ministrija un Rēzeknes tehnikums.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tehnikuma sniegtie pakalpojumi pieejami visiem izglītojamiem, kuru skaits 2014.gada 30.janvārī bija 1006. Skolas sniegtos maksas pakalpojumus var izmantot jebkura persona, kurai minētie pakalpojumi ir nepieciešami. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. *euro*) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 360148 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 360148 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 360148 | 0 | 0 | 0 | 0 |
| 2.1. valsts pamatbudžets | 360148 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2014.gadam” Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” skolas plānoti ieņēmumi no maksas pakalpojumiem un citi pašu ieņēmumi 360148 *euro* un izdevumi no maksas pakalpojumiem un citiem pašu ieņēmumiem –360148 *euro*Maksas pakalpojumu izcenojumu aprēķini pievienoti noteikumu projekta anotācijas pielikumā.Prognozētie izdevumi ik gadu tiek plānoti tādā pašā apmērā kā ieņēmumi.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Pēc Ministru kabineta noteikumu apstiprināšanas visām ” Izglītības un zinātnes ministrijas padotībā esošajām profesionālās izglītības iestādēm, jāsagatavo normatīvais akts par to, ka noteikumi Nr.1438 zaudējuši spēku. |
| 2. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi veiks Rēzeknes tehnikums sadarbībā ar Izglītības un zinātnes ministriju. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.Ietekme uz cilvēkresursiem risināma esošā budžeta ietvaros. |
| 3. | Cita informācija | Nav. |

Anotācijas V un VI sadaļa – projekts šīs jomas neskar.

 Izglītības un zinātnes ministre M.Seile

Vizē: valsts sekretāre S.Liepiņa

10.11.14..2014 16:10

934

A.Āboliņa, 67047930,

 anita.abolina@izm.gov.lv